Čas glasovanja (nadaljevanje)
Predsednik
Naslednja točka je čas glasovanja.
(Za rezultate glasovanja in druge informacije v zvezi z njim glejte zapisnik.)
Graham Booth
Gospod predsednik, zelo na kratko bi rad opozoril, da pri prejšnjem glasovanju po mojem mnenju niste ravnali v skladu s poslovnikom.
Pozvali ste h glasovanju, vendar pred razglasitvijo konca glasovanja niste vprašali, ali so glasovali vsi poslanci, poleg tega niste razglasili izida glasovanja.
Menim, da niste upoštevali pravil.
Predsednik
Gospod Booth, rezultat glasovanja je objavljen na zaslonu. V skladu z vašo zahtevo, da se celotno današnje glasovanje izvede poimensko, zdaj glasujemo poimensko, pri tem pa si prizadevam, da bi bila ta oblika glasovanja za Parlament čim manj neprijetna, če se s tem strinjate, gospod Booth.
